ΟΔΗΓΙΕΣ συμπλήρωσης και υποβολής της Αίτησης επιχορήγησης Erasmus+ Διεθνής κινητικότητα

* Σε πρώτο χρόνο, υποβάλετε ηλεκτρονικά την αίτησή σας στην online πλατφόρμα του ΤΕΔΣ του ΕΚΠΑ.
* Κατόπιν, συγκεντρώνετε όλες τις απαιτούμενες υπογραφές στην εκτυπωμένη αίτησή σας (σελίδες 2 και 3) και όλα τα απαιτούμενα συνοδευτικά δικαιολογητικά.
* Τέλος, προσέρχεστε στο ΤΕΔΣ ([κεντρικό κτήριο Εθνικού και Καποδιστριακού Πανεπιστημίου Αθηνών, Προπύλαια, Πανεπιστημίου 30](https://maps.uoa.gr/120/100)) αυτοπροσώπως για την υποβολή της έντυπης/εκτυπωμένης αίτησης και των συνοδευτικών δικαιολογητικών, σε συγκεκριμένες ημέρες και ώρες οι οποίες θα σας γνωστοποιηθούν από το ΤΕΔΣ προσεχώς.

Η αίτηση είναι αρχείο σε μορφή επεξεργάσιμου PDF, το οποίο πρέπει πριν από όλα να κατεβάσετε και αποθηκεύσετε στον υπολογιστή σας. Η συμπλήρωσή της πρέπει να γίνει ηλεκτρονικά και μόνο με Adobe Acrobat Reader  (τελευταία έκδοση) και όχι από άλλους pdf readers όπως foxit ή nitro και  απαιτεί περιβάλλον Windows. Επίσης, δεν πρέπει να χρησιμοποιήσετε για την επεξεργασία της  Mac, tablet, iPad ή άλλα smart phones.

Βήμα 1:

Χρησιμοποιείστε τα κουμπιά στο επάνω μέρος της αίτησης:

**Έλεγχος**

**Επικύρωση**

**Αποθήκευση**

Κατεβάστε και αποθηκεύστε την κενή ηλεκτρονική αίτηση κινητικότητα στον υπολογιστή σας πριν αρχίσετε τη διαδικασία συμπλήρωσης πατώντας το κουμπί:

**Αποθήκευση**

Αποθηκεύστε την αίτηση στον υπολογιστή σας με τον εξής τρόπο: ΕΠΩΝΥΜΟ\_ΟΝΟΜΑ\_ΤΜΗΜΑ.pdf

Κατόπιν, ξεκινήστε την συμπλήρωση. Κατά τη διάρκεια της συμπλήρωσης, χρησιμοποιείστε το κουμπί για να δείτε τα υποχρεωτικά πεδία που δεν έχουν ακόμα συμπληρωθεί. Επίσης, μπορείτε να αποθηκεύετε τα δεδομένα σας όσες φορές θέλετε, πατώντας στο κουμπί

**Έλεγχος**

**Αποθήκευση**

Βήμα 2:

Συμπληρώστε την αίτηση σύμφωνα με τα παρακάτω:

* Η συμπλήρωση της Αίτησης πρέπει να γίνει με ΚΕΦΑΛΑΙΟΥΣ χαρακτήρες.
* Στην ενότητα **«Προσωπικά στοιχεία»**πρέπει να δηλώσετε με ακρίβεια τα προσωπικά σας στοιχεία. Στα πεδία που σας ζητείτε να γράψετε το επώνυμο και το όνομά σας  με λατινικούς χαρακτήρες, θα τα γράψετε όπως αναγράφονται στην ταυτότητα ή το διαβατήριό σας. Οι φοιτητές με ειδικές ανάγκες συμπληρώνουν το σχετικό πεδίο σύμφωνα την παράγραφο «Πρόσθετη χρηματοδότηση ατόμων με ειδικές ανάγκες».
* Στην ενότητα **«Στοιχεία επικοινωνίας»** πρέπει να δηλώσετε με ακρίβεια τα στοιχεία επικοινωνίας σας. Ιδιαίτερη προσοχή δώστε στο email που θα δηλώσετε γιατί η επικοινωνία σας με το ΤΕΔΣ αλλά και με το Πανεπιστήμιο υποδοχής θα γίνεται κατά κύριο λόγο μέσω ηλεκτρονικού ταχυδρομείου. Ένα μόνο email ανά φοιτητή είναι αποδεκτό. Θα πρέπει να ελέγχετε συχνά το email σας αλλά και την ιστοσελίδα του ΤΕΔΣ όπου αναρτώνται όλες οι νεότερες πληροφορίες που σας αφορούν, ώστε να μπορείτε να ανταποκριθείτε έγκαιρα στις ανάγκες του προγράμματος. Σε περίπτωση αλλαγής του email σας είναι αναγκαίο να ενημερώσετε άμεσα το ΤΕΔΣ.
* Στην ενότητα **«Ακαδημαϊκά στοιχεία»** πρέπει να δηλώσετε τα στοιχεία που αφορούν τις σπουδές σας στο Εθνικό και Καποδιστριακό Πανεπιστήμιο Αθηνών, τη διάρκεια της υποτροφίας σας και τα στοιχεία που αφορούν το Πανεπιστήμιο υποδοχής.
* Για τη σωστή συμπλήρωση των στοιχείων του Τομέα σπουδών δείτε στην ιστοσελίδα του ΤΕΔΣ, το αρχείο [ΚΩΔΙΚΟΙ ΤΟΜΕΩΝ ΣΠΟΥΔΩΝ](http://www.interel.uoa.gr/fileadmin/interel.uoa.gr/uploads/Kodikoi_tomeon_spoydon-ISCED_Fields_of_education_ana_Tmima_foitisis_sto_EKPA.pdf).
* Ο κωδικός Erasmus του ΕΚΠΑ είναι: G ATHINE01.
* Η συμπλήρωση των ημερομηνιών έναρξης και λήξης της υποτροφίας γίνεται σύμφωνα με τιςακριβείς ημερομηνίες έναρξης και λήξης των σπουδών σας στο πανεπιστήμιο υποδοχής, όπως αυτές προκύψουν μετά από έγκαιρη συνεννόηση πριν από την συμπλήρωση των εντύπων.Το ελάχιστο διάστημα φοίτησης στο Πανεπιστήμιο υποδοχής είναι 3 μήνες. Στις ημερομηνίες έναρξης και λήξης, συμπεριλάβετε και την ημέρα ή τις ημέρες υποδοχής (orientation days) κατά τις οποίες οι φοιτητές Erasmus+ είναι υποχρεωμένοι να παρουσιαστούν στο Πανεπιστήμιο υποδοχής καθώς και τις ημέρες της α’ εξεταστικής περιόδου. Για την πιστοποίηση αυτών των ημερομηνιών οφείλετε να υποβάλετε αποδεικτικό του Πανεπιστημίου υποδοχής(email, απόσπασμα ιστοσελίδας, οδηγό σπουδών κλπ. όπου θα αναφέρεται η έναρξη και λήξη της περιόδου σπουδών συμπεριλαμβανομένης της α’ εξεταστικής περιόδου) κατά την κατάθεση της έντυπης αίτησής σας στο ΤΕΔΣ.
* Στην ενότητα **«Οικονομικά στοιχεία»** πρέπει να δηλώσετε με ιδιαίτερη ακρίβεια και προσοχή τα οικονομικά σας στοιχεία τα οποία θα χρησιμοποιηθούν για την καταβολή του ποσού της υποτροφίας σας απευθείας στον τραπεζικό σας λογαριασμό. Ο λογαριασμός μπορεί να είναι κοινός ή ατομικός, πρέπει όμως οπωσδήποτε να αναγράφεται το ονοματεπώνυμό σας ως δικαιούχου. Φωτοτυπία της πρώτης σελίδας του βιβλιαρίου ή εκτύπωση από την ιστοσελίδα του internet banking του λογαριασμού τραπέζης σας ή οποιαδήποτε άλλη εκτύπωση λάβετε από την τράπεζα, όπου θα αναγράφονται τα παραπάνω στοιχεία, πρέπει να υποβληθεί κατά την υποβολή της έντυπης αίτησης στο ΤΕΔΣ.
* Στην ενότητα **«Γνώση ξένων γλωσσών»** πρέπει να δηλώσετε το επίπεδο γνώσης ξένων γλωσσών σύμφωνα με την κλίμακα γλωσσομάθειας του Κοινού Ευρωπαϊκού Πλαισίου Αναφοράς για τις Γλώσσες του Συμβουλίου της Ευρώπης και να αναφέρετε τα διπλώματα τα οποία το πιστοποιούν (ή βεβαιώσεις Προέδρων για τα Τμήματα ξένων γλωσσών), αντίγραφα των οποίων θα πρέπει να προσκομίσετε στο ΤΕΔΣ. Στο πεδίο «**Γλώσσα διδασκαλίας**» ζητούνται στοιχεία που αφορούν τη γλώσσα στην οποία διδάσκονται τα μαθήματα τα οποία θα παρακολουθήσετε στο Πανεπιστήμιο υποδοχής. Προσοχή: Το ελάχιστο απαιτούμενο επίπεδο γνώσης της γλώσσας αυτής είναι το **Β2**.
* Η τελευταία ενότητα την οποία υποχρεωτικά πρέπει να συμπληρώσετε είναι η ενότητα με το "ελεύθερο κείμενο" στην οποία καλείστε να αναγράψετε τους λόγους για τους οποίους επιθυμείτε να μετακινηθείτε με το πρόγραμμα Erasmus.

Τέλος, αφού συμπληρώσετε και την ενότητα **«Υπεύθυνη Δήλωση»** και σιγουρευτείτε ότι ολοκληρώσατε την καταχώριση των στοιχείων σας, κάντε **Έλεγχο, Αποθήκευση** και τέλος **Επικύρωση** πατώντας τα αντίστοιχα κουμπιά. Πατώντας το κουμπί θα δοθεί από το σύστημα ένας μοναδικός αριθμός επικύρωσης στην αίτησή σας, πχ. Αρ. Επικύρωσης , θα κλειδωθούν τα πεδία και δεν θα επιτρέπονται πλέον αλλαγές. Μετά την επικύρωση πρέπει να κάνετε μια τελευταία φορά

**Επικύρωση**

146487960

**Αποθήκευση**

Μόνο οι αιτήσεις που έχουν αριθμό Επικύρωσης είναι έγκυρες!!

Μετά την επικύρωση δεν μπορείτε να κάνετε αλλαγές στην αίτησή σας. Αν χρειαστεί να κάνετε αλλαγές θα πρέπει, ξεκινώντας από την αρχή, να συμπληρώσετε μια κενή αίτηση και να επαναλάβετε όλη τη διαδικασία αποθήκευσης, ελέγχου και επικύρωσης. Στην περίπτωση που χρειαστεί να ανεβάσετε νέα αίτηση, αναγράψτε ΟΡΘΗ ΕΠΑΝΑΛΗΨΗ στο όνομα του αρχείου της αίτησης.

**Για την ηλεκτρονική υποβολή της αίτησης δεν απαιτούνται οι υπογραφές** του ακαδημαϊκού υπεύθυνου στο πεδίο Βεβαίωση Ακαδημαϊκού Υπεύθυνου και  η δική σας στο πεδίο Υπεύθυνη Δήλωση **της σελίδας 2, ούτε η συμπλήρωση της σελίδα 3.** Αυτές, τίθενται μετά την ηλεκτρονική υποβολή της αίτησης, αφού την τυπώσετε, και απαιτούνται για την έντυπη υποβολή της αίτησής σας στο ΤΕΔΣ.

Βήμα 3:

Ανεβάστε την συμπληρωμένη, επικυρωμένη και αποθηκευμένη στον υπολογιστή σας αίτηση στο Cloud:

Βήμα 5:

Μετά την ηλεκτρονική υποβολή της αίτησης:

• Εκτυπώστε την αποθηκευμένη, επικυρωμένη και υποβληθείσα ηλεκτρονικά αίτησή σας, λάβετε την υπογραφή του ακαδημαϊκού υπεύθυνου στο πεδίο «Βεβαίωση Ακαδημαϊκού Υπεύθυνου» στη σελίδα 2 και υπογράψτε και εσείς την υπεύθυνη δήλωση.

• Φροντίστε να συμπληρωθεί από την Γραμματεία του Τμήματος στο οποίο είστε εγγεγραμμένοι και να υπογραφεί από τον Γραμματέα και τον Πρόεδρο του Τμήματος η σελίδα 3 «ΠΙΣΤΟΠΟΙΗΤΙΚΟ ΣΠΟΥΔΩΝ». *Ειδικά για τους υποψήφιους διδάκτορες, η Αίτηση πρέπει να συνοδεύεται από έγγραφο του Τμήματος φοίτησης στο οποίο θα αναφέρεται η απόφαση της Γενικής Συνέλευσης του Τμήματος για τη σύσταση της Τριμελούς Επιτροπής και το θέμα της διατριβής, καθώς επίσης η έγκριση της Τριμελούς Επιτροπής για μετάβαση του υποψήφιου διδάκτορα στο Πανεπιστήμιο υποδοχής. Θα πρέπει να βεβαιώνεται ότι το πρόγραμμα που θα ακολουθήσει ο υποψήφιος θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής και θα προσμετρηθεί στο συνολικό χρόνο των σπουδών του. Σημειώνεται ότι η απόφαση για τον ορισμό της Τριμελούς Επιτροπής πρέπει να είναι προγενέστερη της ημερομηνίας έναρξης των σπουδών στο εξωτερικό.*